Kedves Gyerekek!

**Eljött a negyedik, végre te is tanulhatsz nyelvet! Filmet néznél, játszanál, szeretnéd érteni, hogy miről énekelnek?**

Vár az angol! Mindez már megvan, mert már máshol megtanultad?

Vagy a német nyelv keltette fel az érdeklődésed?

Azt is tanulhatsz! Játszva-énekelve, sokat beszélve megismerkedhetsz és beleszerethetsz a nyelvtanulásba. Hetente kétszer találkozva, az osztálytársaiddal indulhatsz el az úton.

**Felsős lettél – minden megváltozik. Igen, a nyelvoktatás is!** Először is, most már heti háromszor tanulod. Ezen kívül év elején három csoportba osztunk titeket, hogy mindenki megtalálja a saját tudásának és tempójának legmegfelelőbb társaságot az évfolyamon.

![gyerek-nyari-tanc-tabor-budapest-napkozi-gyermek-tanc-oktatas[1]]()Hatodik év végére már annyi mindent tudsz! Már nem tudnak „eladni”! ;) **Itt az ideje, hogy eldöntsd, hetediktől hogyan haladsz tovább. Maradjon ez a tempó? Vagy gyorsabbra kapcsolnál?**

 Ha igen, válaszd az emelt nyelvoktatást!

Emelt nyelvi oktatásban már heti öt órában tanulhatod a nyelvet. Ebbe aztán már igazán sok minden belefér! Ha te is akarod, a suliból már úgy mehetsz el, hogy küszöbön a nyelvvizsga. Bármiről magabiztosan fogsz tudni társalogni, filmet nézni, híreket olvasni – a lehetőségek végtelenek, mi szívesen megmutatjuk neked a világot!



**Kívánunk neked örömteli nyelvtanulást és nyelvhasználatot!**